**MLADI PLANINCI!**

K planinskemu krožku vabim v tem šolskem letu vse, ki:

* ste učenci od 2. do 9. razreda OŠ Ivana Skvarče,
* radi koristno preživljate prosti čas, se gibate v naravi, imate veselje do pohodništva in druženja z vrstniki s sosednjih šol,
* imate **dovolj kondicije,**
* imate **primerno opremo** (oblačila in obutev) za varno hojo v hribe in gore,
* nimate zdravstvenih težav oz. bolezni, ki bi vas ovirale na pohodih,
* imate proste sobote (kajti **izleti so ob sobotah**).

V preteklem šolskem letu smo izvedli 6 izletov: na Grmado in Celjsko kočo, na Kalnčk, Ušte nad Moravčami, Resevno nad Šentjurjem pri Celju, Šmohor ter zaključni izlet na planino Prevala in Roblekov dom na Begunjščici (1657 m).

Če se odločiš za naš krožek, morajo starši izpolniti in podpisati prijavnico, ki jo dobiš pri mentorici ali pa si jo natisnete doma**. Prijavnice zbiram do 9. septembra!**

Učenci, ki bodo obiskovali krožek, dobijo za vsak izlet vabilo z vsemi potrebnimi informacijami o izletu (opis poti, čas hoje, oprema, stroški izleta …). Prijaviti se je potrebno še na vsak izlet posebej!

**Planinski krožek je povezan tudi s stroški prevoza**. **Cene so različne**, odvisno od vrste prevoza (vlak/avtobus) in od relacije (krajša/daljša).

Izlete organiziramo v sodelovanju s Planinskim društvom Zagorje in njihovimi planinskimi vodniki. V PD Zagorje si želijo, da bi čim več otrok postalo tudi njihov član. To lahko postanejo v mesecu januarju, ko se pobira članarina za tekoče leto in znaša 7 evrov.

Mentorica Darja Murn

PRIJAVNICA

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_(ime in priimek), učenec/ učenka \_\_\_\_\_ razreda, želim biti v šolskem letu 2016/17 član (članica) planinske skupine na OŠ Ivana Skvarče.

Datum rojstva:\_\_\_\_\_\_\_\_\_\_\_\_\_\_\_\_\_ Naslov:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Telefonska številka enega od staršev (mobi):\_\_\_\_\_\_\_\_\_\_\_\_\_\_\_\_\_\_\_

Datum: \_\_\_\_\_\_\_\_\_\_\_\_\_\_\_\_ Podpis staršev: \_\_\_\_\_\_\_\_\_\_\_\_\_\_\_\_\_\_